जीण माता का दरबार सजा
आदिशक्तिजीण मां मानव संघ सेवा समिति के तत्वावधान में दिवसीय कार्यक्रम के अंतिम दिन रविवार को शास्त्री नगर के खंडेलवाल कॅालेज में जीण माता का विशेष दरबार सजाया गया। इस मौके पर कलाकारों ने जीण भवानी भंवरा वाली...आवो जी जीण माता....जैसे भजनों से जीण माता की महिमा का गुणगान करते हुए श्रद्धालुओं को भक्ति और आस्था की त्रिवेणी में डुबकी लगवाई।
सभी देवताओं की आरती के बाद मंगलपाठ, भजनोत्सव रंगोत्सव डेरू महोत्सव आयोजित हुआ। इसमें देशराज निराणिया, कोलकाता के आनंद पाराशर हरियाणा के सुरेंद्र शर्मा, कोलकाता की लता सिंह, पंजाब के राजू निराणिया जयपुर महेश बबेरवाल सहित अन्य कलाकारों ने मेरे मन के मंदिर में तेरा उजियारा है....ओ म्हारी जीण भवानी....जहां अमृत बरसता है,तेरा द्वार है मैया...ओढ़ों-ओढ़ों मातारानी आज,भगत चुनड़ी ल्याया है....जैसे भजनों से भक्ति रस की धार बहाई। इस मौके पर सजा मातारानी का विशेष दरबार श्रद्धालुओं के बीच आकर्षण का केंद्र रहा।
awa_Deva hin_Deva hin_Deva